b'\n_START_ARTICLE_\nAnsambel Novi spomini\n_START_SECTION_\nDelovanje\n_START_PARAGRAPH_\nAnsambel Novi spomini je bil ustanovljen leta 2006. Sede\xc5\xbe ima v Beli Cerkvi v \xc5\xa0marje\xc5\xa1kih Toplicah. Ansambel se je predstavil na ve\xc4\x8d festivalih in osvojil vrsto nagrad. Posneli so tudi vrsto pesmi v sodelovanju z drugimi zasedbami._NEWLINE_Leta 2009 so skupaj z Ansamblom Modrijani posneli skladbo Nekaj vsem nam je enako. Pesem se nahaja na 10. albumu Modrijanov z naslovom Modrijani z gosti._NEWLINE_Leta 2013 so skupaj z Mamo Manko (igra jo Sa\xc5\xa1o \xc4\x90uki\xc4\x87) posneli pesem Nato\xc4\x8dim cvi\xc4\x8dka. Za skladbo, za katero so na 2. cvi\xc4\x8dkovem festivalu v Gadovi pe\xc4\x8di 1. nagrado strokovne komisije in naziv Absolutni zmagovalec festivala, so posneli tudi videospot._NEWLINE_Leta 2014 so zdru\xc5\xbeili mo\xc4\x8di s skupino Rock Partyzani in posneli skladbo Nocoj pri meni druga spi. Prvi\xc4\x8d so jo izvedli na koncertu ob 50-letnici avtorja skladbe Ale\xc5\xa1a Klinarja._NEWLINE_Leta 2015 se je vokalist ansambla Jo\xc5\xbee Mikec preizkusil kot voditelj na 24. festivalu narodnozabavne glasbe Vurberk. Ansambel Novi spomini je nastopil v revialnem delu festivala._NEWLINE_Leta 2016 so skupaj z Ansamblom Nemir posneli pesem Vsaka punca rada ima. Za pesem so posneli tudi videospot. \xc4\x8clan ansambla Nemir, Matej Barbo, je brat kitarista in basista ansambla Novi spomini, Denisa in Roka Barba.'